ПРОТОКОЛ № 27
от заседание на Комисия по дисциплинарните производства
към Висшия съдебен съвет,
проведено на 23 юни 2015 г.

Днес, 23 юни 2015 г., вторник от 13.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 
ПРЕДСЕДАТЕЛ:   ГАЛЯ ГЕОРГИЕВА 
					         ЧЛЕНОВЕ:    ЮЛИЯ КОВАЧЕВА
			ВАСИЛ ПЕТРОВ
МИЛКА ИТОВА
								ЯСЕН ТОДОРОВ
								МИХАИЛ КОЖАРЕВ
								СВЕТЛА ПЕТКОВА

От администрацията на ВСС: Васил Михов – директор на дирекция  “Дисциплинарна дейност”, Деница Захариева – главен експерт – юрисконсулт в дирекция „Дисциплинарна дейност“ и Силвия Георгиева – младши експерт – юрисконсулт в дирекция „Дисциплинарна дейност“. 

	Заседанието протече при следния дневен ред:
1. Извлечение от протокол № 33 от заседание на ВСС, проведено на 11 юни 2015 г. във връзка с покана на Съюза на юристите в България за участие на ВСС в организирането и провеждането на кръгла маса по проблемите на юридическото образование.

2. Заявление с № 22/16.06.2015 г. от Венцислава Маринова Маринова за достъп до обществена информация.
 
3. Решение № 6940 от 10.06.2015 г. на ВАС, 6-то отделение, с което се отхвърля жалба на Румяна Методиева Ченалова, съдия в СГС, срещу решение на Висшия съдебен съвет по т. 23 от протокол № 3 от 22.01.2015 г., с което, на основание чл.232 ЗСВ, временно е отстранена от длъжността „съдия“ за срок от шест месеца, считано от датата на вземане на решението.
4. Решение № 7137 от 16.06.2015 г. на ВАС, 6-то отделение, с което отменя по жалба на административния ръководител – окръжен прокурор на Окръжна прокуратура гр. Пловдив решение по т. 83 от протокол № 9 от заседанието на ВСС, проведено на 26.02.2015 г., с което не е наложено дисциплинарно наказание по чл. 308, ал.1, т. 1 ЗСВ на Свилен Иванов Братоев – прокурор в Районна прокуратура гр. Карлово.

5. Решение № 7058 от 15.06.2015 г. на ВАС – петчленен състав – ІІ колегия, с което оставя в сила решение № 273 от 12.01.2015 г., постановено по адм. дело № 8157/2014 г. по описа на ВАС, шесто отделение.

6. Разни.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните  допълнителни точки:
- Проект на Закон за изменение и допълнение на Конституцията на Република България № 554-01-103, внесен от Цецка Цачева и група народни представители на 26.05.2015 г., за становище.
- Молба с вх. № 11-09-444/03.06.2015 г. от Стоян Георгиев Дундев – прокурор в Районна прокуратура гр. Петрич, във връзка със заповед № 120/25.05.2015 г. на административния ръководител на Районна прокуратура гр. Петрич, с която му е наложено дисциплинарно наказание „забележка“.
- Обсъждане на организационни въпроси във връзка с предстоящия съвместен форум между ВСС, Инспектората към ВСС и Върховния административен съд.

По дневния ред

1.ОТНОСНО: Извлечение от протокол № 33 от заседание на ВСС, проведено на 11 юни 2015 г. във връзка с покана на Съюза на юристите в България за участие на ВСС в организирането и провеждането на кръгла маса по проблемите на юридическото образование.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

            1.1. Отлага определянето на участници след уточняване на датата на провеждане на кръгла маса по проблемите на юридическото образование.

2.ОТНОСНО: Заявление с № 22/16.06.2015 г. от Венцислава Маринова Маринова за достъп до обществена информация.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1.  Да се уведоми заявителя по заявление рег. № 22/16.06.2015 г., че под пореден номер 37 в регистъра на Комисия по дисциплинарните производства за 2013 година, публикуван на страницата на ВСС в интернет, раздел Постоянни комисии, подраздел КДП, се съдържа исканата обществена информация.
2.2. Решението на Комисията да се предостави на отговорното лице по ЗДОИ за изпълнение.
	
3.ОТНОСНО: Решение № 6940 от 10.06.2015 г. на ВАС, 6-то отделение, с което се отхвърля жалба на Румяна Методиева Ченалова, съдия в СГС, срещу решение на Висшия съдебен съвет по т. 23 от протокол № 3 от 22.01.2015 г., с което, на основание чл. 232 ЗСВ, временно е отстранена от длъжността „съдия“ за срок от шест месеца, считано от датата на вземане на решението.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение Решение № 6940 от 10.06.2015 г. на ВАС, 6-то отделение, с което се отхвърля жалба на Румяна Методиева Ченалова, съдия в СГС, срещу решение на Висшия съдебен съвет по т. 23 от протокол № 3 от 22.01.2015 г., с което, на основание чл.232 ЗСВ, временно е отстранена от длъжността „съдия“ за срок от шест месеца, считано от датата на вземане на решението.

4.ОТНОСНО: Решение № 7137 от 16.06.2015 г. на ВАС, 6-то отделение, с което отменя по жалба на административния ръководител – окръжен прокурор на Окръжна прокуратура гр. Пловдив решение по т. 83 от протокол № 9 от заседанието на ВСС, проведено на 26.02.2015 г., с което не е наложено дисциплинарно наказание по чл. 308, ал.1, т. 1 ЗСВ на Свилен Иванов Братоев – прокурор в Районна прокуратура гр. Карлово.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1 Приема за сведение Решение № 7137 от 16.06.2015 г. на ВАС, 6-то отделение, с което отменя по жалба на административния ръководител – окръжен прокурор на Окръжна прокуратура гр. Пловдив решение по т. 83 от протокол № 9 от заседанието на ВСС, проведено на 26.02.2015 г., с което не е наложено дисциплинарно наказание по чл. 308, ал.1, т. 1 ЗСВ на Свилен Иванов Братоев – прокурор в Районна прокуратура гр. Карлово.
4.2. Възлага на дирекция „Дисциплинарна дейност“ да уведоми Комисията  след влизане в сила на решението. 

5.ОТНОСНО: Решение № 7058 от 15.06.2015 г. на ВАС – петчленен състав – ІІ колегия, с което оставя в сила решение № 273 от 12.01.2015 г., постановено по адм. дело № 8157/2014 г. по описа на ВАС, шесто отделение.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Приема за сведение Решение № 7058 от 15.06.2015 г. на ВАС – петчленен състав – ІІ колегия по адм. дело № 3763/2015 г., с което оставя в сила решение № 273 от 12.01.2015 г., постановено по адм. дело № 8157/2014 г. по описа на ВАС, шесто отделение, с което е отхвърлена жалбата на Малена Андонова Филипова против решение по т.76 от протокол № 20/15.05.2014 г. – наложено дисциплинарно наказание по чл.308, ал.1, т. 4 ЗСВ - „понижаване в длъжност“ от длъжност „прокурор“ във Върховна касационна прокуратура в длъжност „прокурор“ в Апелативна прокуратура гр. София, за срок от 1 година и шест месеца.
5.2. Решенията да се приложат към кадровото досие на магистрата.

Допълнителни точки

6.ОТНОСНО: Проект на Закон за изменение и допълнение на Конституцията на Република България № 554-01-103, внесен от Цецка Цачева и група народни представители на 26.05.2015 г., за становище.
Приложение: Извлечение от протокол № 34/17.06.2015 г. на ВСС.
С оглед проведеното обсъждане и гласуване, 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
6.1. Предлага на Висшия съдебен съвет да изрази становище, че предвидените промени със Закона за изменение и допълнение на Конституцията на Република България в структурата на съдебната власт, могат да бъдат разглеждани и приети само от Велико Народно събрание.
6.2. Да се предостави извлечение от протокола, съдържащо изказаните становища от членовете на Комисията, на Комисия по правни въпроси на ВСС.
6.3. Възлага на Дирекция „Международна дейност“ да осигури превод на последното решение на Венецианската комисия, представено на Общото събрание на Европейската мрежа на съдебните съвети, проведено в гр. Хага, Кралство Нидерландия в периода от 3-5 юни 2015 г.  

7.ОТНОСНО: Молба с вх. № 11-09-444/03.06.2015 г. от Стоян Георгиев Дундев – прокурор в Районна прокуратура гр. Петрич, във връзка със заповед № 120/25.05.2015 г. на административния ръководител на Районна прокуратура гр. Петрич, с която му е наложено дисциплинарно наказание „забележка“.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. За заседанието на комисията, което ще се проведе на 14.07.2015 г. от 13.00 ч., да се поканят на разговор Стоян Георгиев Дундев – прокурор в Районна прокуратура гр. Петрич и Лидия Манолова – районен прокурор на Районна прокуратура гр. Петрич. 

8.ОТНОСНО: Обсъждане на организационни въпроси във връзка с предстоящия съвместен форум между ВСС, Инспектората към ВСС и Върховния административен съд. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Отлага провеждането на 26.06.2015 г. в сградата на НИП на съвместен форум между ВСС, Инспектората към ВСС и Върховния административен съд, поради ангажименти на Висшия съдебен съвет, възникнали след насрочване на форума. 

		                   		ПРЕДСЕДАТЕЛ НА КОМИСИЯТА
ПО ДИСЦИПЛИНАРНИТЕ ПРОИЗВОДСТВА: /П/
ГАЛЯ ГЕОРГИЕВА